*Likumprojekts*

**Grozījumi likumā “Par nodokļu piemērošanu brīvostās un speciālajās ekonomiskajās zonās”**

Izdarīt likumā "Par nodokļu piemērošanu brīvostās un speciālajās ekonomiskajās zonās" (Latvijas Republikas Saeimas un Ministru Kabineta Ziņotājs, 2001, 17. nr.; 2003, 13. nr.; 2004, 9. nr.; 2005, 4. nr.; 2007, 3. nr.; Latvijas Vēstnesis, 2011, 80. nr.; 2013, 80., 187. nr.; 2014, 133.nr.; 2016, 125.nr.) šādus grozījumus:

1. Papildināt 1.panta otrās daļas 12.punktu šādā redakcijā:

“12) zonas kapitālsabiedrības vai licencētas kapitālsabiedrības veiktie ieguldījumi — tie zonas kapitālsabiedrības vai licencētas kapitālsabiedrības, kā arī zonas pārvaldes vai brīvostas pārvaldes pamatlīdzekļos veiktie ilgtermiņa materiālie ieguldījumi (ēkas, būves, iekārtas, finanšu noma – līzings un tehnika) un nemateriālie ieguldījumi (izmaksas patentu iegūšanai, tehnoloģiju apgūšanai, informācijas tehnoloģiju programmatūras iegādei), kuri atbilst šādiem nosacījumiem:”.

1. Papildināt 1.panta otrās daļas 12.punktu ar 121).punktu un 122).punktu šādā redakcijā:

**“121) Attiecināmās izmaksas ir:**

a) izmaksas par ieguldījumiem materiālajos un nemateriālajos aktīvos;

b) paredzamās algu izmaksas, ko rada sākotnējā ieguldījuma rezultātā radītās darbvietas, rēķinot par divu gadu periodu; vai:

c) šā punkta a) un b) apakšpunktā minēto izmaksu apvienojums, nepārsniedzot lielāko no summām, kas atbilst a) vai b) apakšpunktam. Ja attiecināmās izmaksas aprēķina, pamatojoties uz paredzamajām algu izmaksām, kā minēts šā punkta b) apakšpunktā, jābūt izpildītiem šādiem Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14.panta nosacījumiem:

d) ieguldījumu projekts attiecīgajā uzņēmējdarbības vietā rada darbinieku skaita tīru pieaugumu salīdzinājumā ar vidējo rādītāju iepriekšējos 12 mēnešos, kas nozīmē, ka no acīmredzamā attiecīgajā periodā izveidoto darba vietu skaita atņem visas zaudētās darba vietas;

e) katru amata vietu aizpilda triju gadu laikā no darbu pabeigšanas; un

f) katru darbvietu, kas radīta ieguldījuma rezultātā, attiecīgajā apgabalā saglabā vismaz piecus gadus vai mazā un vidējā uzņēmuma gadījumā trīs gadus no dienas, kad attiecīgā amata vieta pirmo reizi aizpildīta.

Ja atbalsta intensitāti aprēķina, pamatojoties uz šā punkta c) apakšpunktu, atbalsta maksimālā intensitāte nepārsniedz izdevīgāko summu, kāda rodas no minētās intensitātes piemērošanas ieguldījumu izmaksām vai algu izmaksām.

122) Paredzamās algu izmaksas, ko rada sākotnējā ieguldījuma rezultātā radītās darba vietas, ir attiecināmas Latgales speciālās ekonomiskās zonas kapitālsabiedrībām.”

1. Papildināt 5.1 panta pirmo daļu šādā redakcijā:

“(1) Zonas pārvaldes vai brīvostas pārvaldes izsniegtā atļauja apliecina tiesības saņemt šajā likumā noteiktos tiešo nodokļu atvieglojumus, bet noslēgtais līgums par ieguldījumu veikšanu nosaka tiešo nodokļu atvieglojumu piemērošanas nosacījumus konkrētajā līgumā par ieguldījumu veikšanu paredzētajiem ieguldījumiem. Latgales speciālās ekonomiskās zonas kapitālsabiedrības pie veiktajiem ieguldījumiem var pieskaitīt paredzamās algu izmaksas, ko rada sākotnējā ieguldījuma rezultātā radītās darbvietas, atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14.pantam.”.

1. Izteikt 8.panta piektajā un sestajā daļā vārdus “1.panta otrās daļas 12.punktam” ar vārdiem “1.panta otrās daļas 12., 121).un 122). punktam” attiecīgajā locījumā.
2. Papildināt 8.2 pantu ar ceturto daļu šādā redakcijā:

“(4) Gadījumā, ja Latgales speciālās ekonomiskās zonas kapitālsabiedrībām tiek piemērots atbalsts paredzamajām algu izmaksām, kas ir saistītas ar sākotnējiem ieguldījumiem, tad atbalsta kumulācija nav iespējama arī attiecībā uz šiem pašiem saistītajiem sākotnējiem ieguldījumiem citu atbalsta programmu ietvaros.”.

1. Papildināt 8.pielikuma 5.punktu šādā redakcijā:

“e) paredzamajām algu izmaksām, ko rada sākotnējā ieguldījuma rezultātā radītās darbvietas, rēķinot par divu gadu periodu.”.

|  |  |
| --- | --- |
| Ministru prezidents | M. Kučinskis |
|  |  |
| Vides aizsardzības un reģionālās attīstības ministrs | K. Gerhards |